****

**INFORMASJONSSKRIV 2019-2020 April 2020 Nr: 11**

**Intern informasjon:**

**Barn med nedsatt funksjonsevne som trenger individuell tilrettelegging etter § 19 g:**

Årets fremdriftsplan for å sikre at barn med nedsatt funksjonsevne som trenger individuell tilrettelegging for å kunne nyttiggjøre seg det ordinære tilbudet får dette ivaretatt vil i år avvike fra vanlige frister i årshjulet grunnet covid 19.

Kvalitetssystemet i sin helhet ligger på kommunens hjemmesider under barnehager, ansatte, skjema og individuelt tilrettelagt barnehagetilbud. Her finner dere disse 4 områdene:

1. Informasjon til deltakere i tverrfaglig drøftingsmøte (viktig å dele med eventuelle deltakere i disse møtene)
2. Kvalitetssystemet (forankring, mål, prosedyren, roller og ansvarsoppgaver)
3. Kartleggingsskjema
4. Rapporteringsskjema

Fremdriftsplan:

1. Dersom det er behov for at individuell tilrettelegging må drøftes (jmf. punkt 1 i prosedyren) skal dere melde dette **til Merethe innen 01.mai** og melde dere på en halv time i tverrfaglig drøftingsmøte **6.mai mellom 09.00-11.00 eller 7.mai 08.00-10.00**. Dersom det er et opplagt tilretteleggingsbehov hvor tverrfaglig drøftingsmøte ikke er nødvendig, utfylles kartleggingsskjema med foresatte (jmf. punkt 2 i prosedyren).
2. Rapport og kartleggingsskjema er en forutsetning for vurdering da det er disse som i stor grad blir vektlagt. Frist **10.mai**

Merethe har ansvaret for koordinering av dette arbeidet så ta gjerne kontakt med henne dersom noe er uklart!

Ny lokal barne- og ungdomsarbeiderutdanning fra høsten 2020:  
Nittedal kommune vil igjen fra høsten 2020 tilby lokalt eksamensforberedende kurs i barne- og ungdomsarbeiderfag som forberedelse til å ta fagbrev som barne- og ungdomsarbeider gjennom praksiskandidat ordningen. Det vil komme mer informasjon om dette, men interesserte kan allerede nå ta kontakt fortløpende med Merethe Mikalsen. [Merethe.mikalsen@nittedal.kommune.no](mailto:Merethe.mikalsen@nittedal.kommune.no)

Vi «deler plassene» med skole/SFO.

Minoritetsspråklige midler:  
Nittedal kommune mottok for 2019 kr.790 813,- for å styrke den norskspråklige utviklingen for minoritetsspråklige barn i barnehage i Nittedal kommune. Kr. 725 360,- av disse er gått til å dekke lønn, reiseutgifter og materiell til pedagog for minoritetsspråklige barn. Kr. 60 000,- er utbetalt til Skyset barnehage som et eget pilotprosjekt. Det er da en rest på kr. 5453,- som vil bli brukt på dette arbeidet i 2020. Vi har for 2020 mottatt kr. 771 262,-.

Kompetanseplan

Jf. kompetanseutviklingsplan skulle det vært gjennomført fagdag språk 31.03.20, og fagdag overgang barnehage- skole den 15.04.20. Vi vurderer nå om begge disse kan gjennomføres digitalt via teams og vil komme tilbake med mer informasjon så snart dette er avklart.

**Styrerseminaret i april vil gjennomføres i samarbeid med KS-konsulent som planlagt, men også dette via Teams.**

Overgang barnehage - skole  
Fristen for å sende referat fra overgangssamtalene er jf. plan for overgang barnehage- skole 15. april. Grunnet covid- 19 blir denne fristen forskjøvet. Vi kommer tilbake etter påske med endelig frist.

Møteplan – samarbeidsarenaer

Jf. møteplan skulle det vært gjennomført regelverkssamling 12.03. denne flyttes til 23.04.19. kl.08.30-11.30 og vil bli gjennomført digitalt via Teams. Dere får ny innkalling i kalenderen, hvor det følger med en lenke dere skal åpne for å delta på dette møte.



Annas språkhjørne



**Hilsen Merethe, Thomas og Anette**